નવસારી લુન્સીકૂઇ સ્પોર્ટસ કોમ્પલેક્સ ખાતે યોજાયેલા આંતરરાષ્ટ્રીય મહિલા દિવસ ઉજવણી સમારોહમાં કલેકટરે જણાવ્યું હતું કે, નવસારી જિલ્લામાં કાર્યરત નવનારી પ્રોજેકટની મુખ્યમંત્રીએ સરાહના કરી હતી. જેના ભેટ સ્વરૂપ વિનામૂલ્યે ગેસ કનેકશન આપવાનો મહત્ત્વનો નિણર્ય કર્યો છે. નવસારી જિલ્લાની બહેનોએ મુખ્યમંત્રીના નિર્ણયને હર્ષભેર વધાવી લીધો હતો. નવસારી જિલ્લા પ્રભારી મંત્રી અને આદિજાતિ, મહિલા અને બાળ કલ્યાણ વિભાગના મંત્રી ગણપતસિંહ વસાવાએ પણ રાજય સરકારને નવસારી જિલ્લાની પસંદગી માટે આભાર માન્યો હતો.